રાજકોટ ગોલ્ડ ડિલર્સ એસોસિયેશનના પ્રમુખ ભાયાભાઈ સાહોલિયા કહે છે, “કેટલાક બ્રાન્ડ જ્વેલર્સે રાતોરાત ભાવ ઊંચકીને ગ્રાહકોની મજબૂરીનો ફાયદો ઉઠાવ્યો હતો. બજારના સામાન્ય વેપારીઓએ તો આઠેક વાગ્યે દુકાનો બંધ કરી દીધી હતી. એસોસિયેશને તો જૂની નોટના બદલામાં સોનું ન આપવા સભ્યોને જણાવી દીધું હતુંં. સોનાના ભાવ રાતોરાત દસ ગ્રામના રૂ.૩૪ હજાર સુધી પહોંચી ગયા હતા, પરંતુ એક દિવસ પછી તે ફરીથી ઘટીને રૂ.૩૧ પ૦૦એ આવી ગયા છે. ચલણી નોટ બંધ કરવાના સરકારના આ નિર્ણયથી સોનાચાંદી બજારમાં મંદી આવશે, કારણ કે સામાન્ય વર્ગ લગ્નોત્સવ કે અન્ય પ્રસંગોને લઈને દાગીના ખરીદવા માગે છે, પરંતુ તેમની પાસે પૈસા નથી. બેન્કોમાંથી નવી નોટો મર્યાદિત અપાય છે એટલે બજારમાં આગામી દિવસોમા મંદીનો માહોલ રહેશે.”